खिड़की से फेंका; नवजात की इलाज के दौरान मौत
Kolkata Newborn Baby Death;  कोलकाता के कस्बा इलाके में एक महिला ने अपने घर के टॉयलेट के अंदर एक बच्चे को जन्म दिया और उसे टॉयलेट की खिड़की तोड़कर बाहर फेंक दिया। एक दिन बाद इलाज के दौरान नवजात की मौत हो गई।
कोलकाता के कस्बा इलाके में एक महिला ने अपने घर के टॉयलेट के अंदर बच्चे को जन्म दिया और उसे टॉयलेट की खिड़की तोड़कर बाहर फेंक दिया। एक दिन बाद इलाज के दौरान नवजात की मौत हो गई।
पुलिस ने महिला की पहचान निकोला स्टैनिस्लास के रूप में की है। महिला शनिवार शाम करीब साढ़े चार बजे टॉयलेट गई, तभी घर के आसपास लोगों ने शीशा टूटने की आवाज सुनी। जब वे अपने घरों से बाहर आए तो उन्होंने देखा कि महिला ने टॉयलेट की खिड़की तोड़कर कुछ बाहर फेंका, जो नाली में जाकर फंस गया। जब लोग वहां पहुंचे तो उन्हें नाले में नवजात शिशु मिला।
अस्पताल में बच्चे की मौत
स्थानीय लोगों ने पुलिस को इस घटना की जानकारी दी। कस्बा थाने की टीम मौके पर पहुंची और खून से लथपथ महिला और उसके नवजात शिशु को एक प्राइवेट हॉस्पिटल में भर्ती कराया। बच्चे की हालत गंभीर बनी हुई थी। इलाज के दौरान रविवार की सुबह उसकी मौत हो गई।
महिला ने कहा- पता नहीं था प्रेग्नेंट हूं 
इस घटना को लेकर पुलिस ने महिला से पूछताछ की तो हैरान करने वाली बात सामने आई। निकोला ने कहा कि उसे नहीं पता था कि वह प्रेग्नेंट थी। दरअसल, निकोला के पति एंडी स्टैनिस्लास और घरवालों को भी निकोला की प्रेग्नेंसी के बारे में कोई जानकारी नहीं थी।
निकोला का कहना है कि वह शनिवार दोपहर वॉशरूम गई थी, तभी उसने बेटे को जन्म दिया। उसे प्रेग्नेंसी का अंदाजा नहीं था तो बच्चे को जन्म देकर वह घबरा गई और उसने खिड़की तोड़कर नवजात शिशु को बाहर फेंक दिया।
पुलिस ने कहा- महिला मानसिक रूप से बीमार
पुलिस के मुताबिक, निकोला अपने बॉयफ्रेंड के साथ जून 2022 से लिव-इन रिलेशनशिप में रह रही थी। नवंबर 2022 में दोनों ने शादी कर ली। निकोला एक हाउसवाइफ है, जबकि उसका पति एक इवेंट मैनेजमेंट कंपनी के लिए काम करता है। पुलिस ने बताया कि निकोला मानसिक रूप से बीमार थी और पिछले दो-तीन महीनों से चुप रहने लगी थी।
ये खबर भी पढ़ें...
टॉयलेट में हुआ बच्चे का जन्म:ब्रिटेन की छात्रा ने लेबर पेन को पीरियड का दर्द समझा, बोली- पता ही नहीं था कि प्रेग्नेंट हूं
ब्रिटेन के ब्रिस्टल से एक चौंकाने वाला मामला सामने आया था। साउथैंप्टन यूनिवर्सिटी में पढ़ने वाली जेस डेविस तब हैरान रह गईं, जब अपनी बर्थडे पार्टी से पहले टॉयलेट जाने पर अचानक ही उन्होंने एक बच्चे को जन्म दे दिया था। 20 साल की डेविस को अपनी प्रेग्नेंसी का कोई अंदाजा ही नहीं था, क्योंकि नॉर्मल गर्भवती महिलाओं की तरह उनका बेबी बंप नहीं था। यहां पढ़ें पूरी खबर...